《沿檄如蒲圻讯民之食菜事魔者作诗悯之》
宋代·王炎

三代日方中，为民破重昏。
既蚀复光融，孔孟道益尊。
古礼今则亡，陈编意犹存。
饮燕用觥筹，荐享羞羔豚。
瞿昙何为者，髡首徒实繁。
不饮非畏义，不杀非知仁。
举世昏不悟，跣足行荆榛。
胎祸产妖幻。与佛岐又分。
俗愚有罣误，吏议多深文。
怒言必溢恶，疑似恐不根。
黔首亦何罪，可悯不可嗔。
大道若返古，怪说难眩民。
帝民虎豹守，此语谁扣阍。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。